Matkaan!
Oi Kuolema, kapteenivanhus, suo lähteä laivas!
 Tämä seutu on lohduton, ankkuri kohotetaan!
 Jos mustat niinkuin muste on maa ja taivas,
 sydämemme, sun tuttus, on säteitä tulvillaan!

 Vala myrkkyäs mieliimme, Kuolema, vahvista niitä!
 Tuli aivoja polttaa. Sukeltaa syvyyteen
 me tahdomme – Helvetti, Taivas, ei väliä siitä –
 Näkemättömän kuiluihin – Uuteen ja Ihmeelliseen!

Charles Baudelaire
Kaarlo Sarkia
Runot